recursal/SuperWikiNEXT-32B huggingface dataset:
**Sambian jalkapallomaajoukkue** oli 27. huhtikuuta 1993 matkalla jalkapallon vuoden 1994 MM-kilpailujen karsintaotteluun Senegaliin, kun toisen välitankkauksen jälkeen, muutama minuutti Librevillestä lähdön jälkeen, yksi moottoreista syttyi tuleen ja kone syöksyi Atlantin valtamereen Gabonin rannikon edustalla. Kaikki koneessa olleet 25 Sambian jalkapallomaajoukkueen jäsentä ja viisi miehistön jäsentä menehtyivät onnettomuudessa.

Virallinen turman onnettomuustutkintaraportti julkaistiin marraskuussa 2003. Turman aiheutti mekaaninen vika koneen vasemmassa moottorissa. Lentäjä, joka oli väsynyt lennettyään samana päivänä jo Mauritiukselta Sambiaan, sammutti vahingossa väärän moottorin, ja kone syöksyi mereen puolen kilometrin päässä rannikosta.

Vuoden 1993 maajoukkueesta jäi henkiin vain sen suurin tähti Kalusha Bwalya, jonka oli tarkoitus lentää Senegaliin eri kautta.

Lähteet
-------

1. 1 2  Accident aviation-safety.net. Viitattu 6.8.2016. (englanniksi)
2. 1 2 3  'Faulty plane' killed Zambia team  28.11.2003. BBC. Viitattu 6.8.2016. (englanniksi)
3. ↑  Miracle man Kalusha Bwalya behind Zambia's rise as they take on Ghana  8.2.2016. theguardian.com. Viitattu 6.8.2016. (englanniksi)
4. ↑  Sambian päävalmentaja: "Voittomme oli kirjoitettu tähtiin"  13.2.2012. Turun Sanomat. Viitattu 6.8.2016.
**Perfugas** (sardiksi *Pèifugas*, galluuriksi *Pèlfica*) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 2 383 asukasta (vuonna 2016) ja sen pinta-ala on 60,88 neliökilometriä. Se sijaitsee 90 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Perfugas** Wikimedia Commonsissa

Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
*Hakusana "Fei" ohjaa tänne. FEI on myös lyhenne sanoista Fédération équestre internationale.*
Alessandro Fei
**Alessandro Fei** (s. 29. marraskuuta 1978) on italialainen ammattilentopalloilija. 204 senttiä pitkä Fei on pelannut urallaan sekä keskitorjujaa että hakkuria.

Ura
---

Pituutensa takia Fei aloitti uransa keskitorjujana Foiano della Chianannan joukkueessa Italian 3-liigassa. Vuonna 1994 kun Fei oli 16-vuotias, hän muutti Padovan kaupunkiin nuortenmaajoukkueen valmennukseen ja samalla kaudella hän pelasi ensimmäiset pelinsä Italian toiseksi ylimmällä sarjatasolla. Kolme vuotta Petrarcassa pelattuaan Fein oli huomannut Italiassa Lube Macerata, joka oli yksi sarjan nousevista huippujoukkueista. Fei teki sopimuksen Macerataan, jossa vietti kolme vuotta auttamalla joukkuetta voittamaan ensimmäiset suuret palkinnot: Cev Cup, Italian Cup ja Italian supercup löysivät tiensä Macerataan Fein avulla. Vuonna 2001 Alessandro siirtyi Sisley Volleyn joukkueeseen. Ensimmäisen kauden jälkeen Fei näytti taitonsa olemalla johtavia pelaajia Sisleyn mestaruuteen 2002. Kaudella 2004 Fei siirtyi pelaamaan hakkurin paikkaa sekä seurajoukkueessa että myös maajoukkueessa Andrea Sartoretin lopetettua upean uransa maajoukkueessa. Uusi rooli hakkurina teki Feistä entistä tärkeämmän pelaajan kentällä. Fei valittiin parhaimmaksi pelaajaksi 2005 EM-kisoissa Roomassa, vain vuosi hakkuriksi siirtymisen jälkeen.

A-maajoukkue
------------

Fei on pelannut Italian maajoukkueessa 1998 vuodesta lähtien, ja oli yksi suuri tekijä uuden aikakauden maajoukkueeseen tuojana. 1998 Italian voitettua Tokiossa MM-kultaa Fei oli vain yksi lupaava nuorukainen. Mutta 2005-vuonna Fei oli tärkein pelaaja Italian maajoukkueessa Roomassa pelatuissa EM-kisoissa.

Muuta
-----

Fei on pelannut loistavan uran sekä Italian maajoukkueessa, että myös Italian liigassa. Tästä on osoituksena Olympiahopeaa Ateenassa 2004, Italian liigan voitto 2005, EM-kultaa 2005 ja muita suuria voittoja.

Saavutuksia
-----------

### Henkilökohtaiset

2005 FIVB World Champions Cupin paras hyökkääjä
2005–06 CEV-Cupin arvokkain pelaaja
2005–06 CEV-Cupin paras syöttäjä

### Joukkueessa

* Olympiahopeaa 2004
* Olympiapronssia 2000
* EM-kultaa 2005
* EM-hopeaa 2001
* 2011 Coppa CEV
* 2007 Italian Supercup
* 2007 Italian Mestaruus
* 2007 Italian Cup
* 2006 Mestareiden liiga
* 2005 Euroopan mestari
* 2005 Italian A1-Cup
* 2005 Mestareiden Cup
* 2005 SuperCup Italia
* 2004 SuperCup Italia
* 2004 Italian A1-Cup
* 2004 Italian Mestaruus
* 2003 Italian Mestaruus
* 2003 Euroopan Mestaruus
* 2003 CEV-Cup
* 2003 SuperCup Italia
* 2001 SuperCup Italia
* 2001 CEV-Cup
* 2001 Italian A1-Cup
* 2000 Maailmanliiga
* 1999 Maailmanliiga
* 1998 Campionato del Mondo
* 1994 Maailmanliiga

Joukkueet
---------

**2001-** Sisley Treviso

**1998-2001** Lube Macerata

**1995-1998** A1 Jucker Padova 7 ITA

Lähteet
-------

1. ↑

Aiheesta muualla
----------------

* Fein seuran kotisivut (Arkistoitu – Internet Archive)
**Pekka Pulkkinen** (s. 18. joulukuuta 1967 Espoo) on suomalainen juristi, joka toimii korkeimman oikeuden oikeusneuvoksena.

Pulkkinen valmistui oikeustieteen kandidaatiksi vuonna 1993 ja sai varatuomarin arvon vuonna 1994. Hän on työskennellyt Helsingin hovioikeuden määräaikaisena viskaalina vuosina 1995–1996, korkeimmassa oikeudessa vuosina 1996–2001 määräaikaisena esittelijänä ja oikeussihteerinä sekä oikeusministeriössä vuosina 2001–2022 erityisasiantuntijana, lainsäädäntöneuvoksena, määräaikaisena lainsäädäntöjohtajana ja yksikönpäällikkönä. Hän on toiminut korkeimmassa oikeudessa määräaikaisena oikeusneuvoksena vuonna 2022 ja vakinaisena oikeusneuvoksena vuodesta 2023 alkaen. Lisäksi hän on toiminut Tekijänoikeusneuvoston jäsenenä vuosina 2001–2018, puheenjohtajana tai jäsenenä useissa lainvalmistelutyöryhmissä erityisesti yhtiö-, arvopaperi-, immateriaali-, esine- ja velvoiteoikeuden aloilla sekä Suomen edustajana useissa hankkeissa EU:n valmisteluelimissä ja kansainvälisissä sopimusneuvotteluissa.

Julkaisuja
----------

* Airaksinen, Manne; Pulkkinen, Pekka; Rasinaho, Vesa: *Osakeyhtiölaki I*. 3. uudistettu painos. Helsinki: Alma Talent, 2018. ISBN 978-952-14-3293-4.
* Airaksinen, Manne; Pulkkinen, Pekka; Rasinaho, Vesa: *Osakeyhtiölaki II*. 3. uudistettu painos. Helsinki: Alma Talent, 2018. ISBN 978-952-14-3296-5.

Lähteet
-------

1. ↑  Tuominen, Tia (toim.): *Suomen lakimiehet 2019*, s. 522. Helsinki: Alma Talent, 2019.
2. ↑  Pekka Pulkkinen *Korkein oikeus*.  1.6.2020. Viitattu 1.2.2024.


|  |  |  |  |  |  |
| --- | --- | --- | --- | --- | --- |
| 

| * n
* k
* m
Korkeimman oikeuden jäsenet |
| --- |
|  |
| Presidentti: **Leppänen** |
|  |
| 
* Häyhä (2001–)
* Sippo (2008–)
* Kantor (2010–)
* Pynnä (2012-)
* Huovila (2013–)
* Antila (2015–)
* Uusitalo (2017–)
* Engstrand (2017–)
* Ilveskero (2017–)
* Mäkelä (2018–)
* Välimaa (2018–)
* Tammi-Salminen (2018–)
* Tapani (2018–)
* Ojala (2019–)
* Guimaraes-Purokoski (2019–)
* Turpeinen (2022–)
* Pulkkinen (2023–)
* Pölönen (2024–)

 |

 |
**Ploaghe** (sardiksi *Piàghe*) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 4 538 asukasta (vuonna 2016) ja sen pinta-ala on 96,27 neliökilometriä. Se sijaitsee 427 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Ploaghe** Wikimedia Commonsissa

Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
**Väinö Rautio** (9. toukokuuta 1894 Viipuri – 10. huhtikuuta 1974 Lappeenranta) oli taidemaalari, joka oli tunnettu erityisesti muotokuvista ja kotikaupunkiaan Viipuria kuvaavista maalauksista. Toisen maailmansodan jälkeen hän asettui Lappeenrantaan, jossa hän toimi piirustuskoulun opettajana ja perusti taiteenystävien seuran. Savitaipaleen Paimensaareen taiteilija rakensi ateljeen vuonna 1948. Vuodesta 1970 lähtien Paimensaaressa järjestettiin myös kesänäyttelyitä.

Elämä
-----

Rautio opiskeli Suomen Taideyhdistyksen piirustuskoulussa Helsingissä vuosina 1913–1914. Hänen opettajinaan toimivat Albert Gebhard, Hugo Simberg ja Väinö Blomstedt. Lisäksi hän opiskeli Helsingin yliopiston piirustussalilla, jossa opetti Eero Järnefelt. Seth Sohlbergin stipendin avustuksella vuonna 1922 Rautio vietti useita kuukausia Saksassa. 1920-luvun lopussa hän opiskeli apurahojen turvin Pariisissa Académie Colarossissa ja Académie de la Grande Chaumièressä.

Suomen taiteilijain vuosinäyttelyssä Väinö Raution teoksia oli ensi kertaa esillä vuonna 1914. Vuonna 1922 Rautio piti Helsingissä ensimmäisen yksityisnäyttelynsä Strindbergin taidesalongissa. Seuraavana vuonna 1923 Rautio piti taiteilijaystäviensä kanssa perustamansa Pro Natura -ryhmän näyttelyn – jälleen Strinbergin taidesalongissa.

Viipurista evakkoon lähtiessään Rautio jätti kolmisensataa teostaan kääröksi rullattuina talonsa kellarikomeroon muurattuun tilaan. Sotien jälkeen tilaan oli murtauduttu ja maalauskäärö viety.

Ensimmäinen retrospektiivinen näyttely Väinö Raution taiteesta järjestettiin vuonna 1974 vain muutama viikko ennen hänen kuolemaansa.

Lähteet
-------

* Jokipelto, Eeva: Väinö Raution Viipuri. Paino-Verho Ky: Lappeenranta, 1994.

### Viitteet

1. 1 2 3 4 5  Räsänen, Marjatta: *Väinö Raution elämästä ja taiteesta*. Väinö Rautio - Viipurin ja karjalaisen maiseman kuvaaja (näyttelyluettelo). Etelä-Karjalan taidemuseo, 1995.
2. ↑  Käyhty, Aila: Taiteilija, jolta katosi 300 työtä.  *Helsingin Sanomat*, 7.7.1994, s. 12. Näköislehden etusivu (tilaajille).


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Kansalliset Muokkaa Wikidatassa | 
* Suomi (KANTO)

 |

 |
**Harmaa eminenssi** (ransk. *éminence grise*) tarkoittaa vaikutusvaltaista poliittista neuvonantajaa, tukijaa tai avustajaa, joka toimii poliitikon tai poliittisen liikkeen yhteydessä salaa tai vailla virallista asemaa. 

Harmaa eminenssi ei välttämättä ole auttamansa poliittisen voimatekijän varaukseton ihailija tai kannattaja, mutta hän katsoo tämän tukemisen edistävän jotakin itselleen tärkeää poliittista tavoitetta. Nimitys syntyi 1600-luvun Ranskassa, jolloin François Leclerc du Tremblay toimi kardinaali Richelieun oikeana kätenä. Leclerc du Tremblay oli kapusiinimunkki ja pukeutui harmaaseen kaapuun, mistä syystä hän sai kutsumanimen *éminence grise*. "Ylhäisyyttä" tarkoittava *eminenssi* oli kardinaalien arvonimi, mutta Leclerc du Tremblay kuoli juuri kun hän oli saamassa kardinaalin arvon.

Suomen poliittisessa historiassa harmaana eminenssinä on pidetty esimerkiksi akateemikko Kustaa Vilkunaa, joka toteutti tavoitteitaan muiden avulla tiedepolitiikassa Urho Kekkosen kaudella. Suomessa Christoffer Taxell tunnetaan ruotsinkielisen politiikan, talouden ja kulttuurin harmaana eminenssinä.

Lähteet
-------

1. ↑  Encyclopaedia Britannica 1911 luettu 15.9.2008
2. ↑  Harmaa eminenssi Kustaa Vilkuna loi realismin ajan suomalaiset sankarit  1993. Helsingin Sanomat. Viitattu 5.7.2014.
3. ↑  Taxell presidenttipelistä: En kommentoi (web.archive.org) *Kauppalehti*.  30.10.2009. Viitattu 22.7.2012.

WikisanakirjaWikisanakirjaWikisanakirjassa on tähän liittyvä sananselitys: **harmaa eminenssi**.
**Alexander Schwarz** (s. 2. tammikuuta 1978 Tukholma, Ruotsi) on suomalainen entinen maastohiihtäjä. Hän edusti Vuokatti Ski Team Kainuuta.

Kansainväliset kilpailut
------------------------

Schwarz kilpaili maailmancupissa vuosina 1998–1999, 2002 ja 2004–2006 yhteensä kahdeksassa osakilpailussa. Ensimmäistä kertaa hän hiihti maailmancupissa 8. tammikuuta 1998 Ramsaussa, jossa hän oli 15 kilometrin perinteisen hiihtotavan kilpailussa 71:s. Maailmancupin pisteille Schwarz ylsi kerran: 29. joulukuuta 1998 Kitzbühelissä ollen vapaan hiihtotavan sprintissä 22:s.

Continental Cupissa ja Skandinavia Cupissa Schwarz hiihti kymmenen parhaan joukkoon yhteensä kolme kertaa. Parhaimmillaan hän oli neljäs Skandinavia Cupin 15 kilometrin vapaan hiihtotavan kilpailussa Vuokatissa 16. joulukuuta 2005.

Schwarz oli mukana juniorien MM-kilpailuissa Pontresinassa 1998. Hän kilpaili 10 kilometrin vapaan hiihtotavan kilpailussa ollen 37:s.

SM-kilpailut
------------

Schwarz saavutti SM-kilpailuissa 2007 hopeaa 15 kilometrin vapaan hiihtotavan kilpailussa.

Vuokatti Ski Teamin joukkueessa Schwarz saavutti SM-kultaa viestissä 2007 ja 2008 sekä sprinttiviestissä 2005. Pitkissä viesteissä hänen kanssaan hiihtivät molemmilla kerroilla Martti Jylhä, Olli Ohtonen sekä Sami Jauhojärvi, ja sprinttiviestissä hänen parinaan oli Pasi Kallunki.

Lähteet
-------

1. 1 2 3 4  Alexander Schwarz Kansainvälinen hiihtoliitto (FIS).  (englanniksi)
2. ↑  Kattilakoski hiihti miesten SM-kultaa
3. 1 2  Vuokatti voitti miesten SM-viestin
4. 1 2  Jauhojärvi ja Ohtonen petasivat Vuokatille SM-kullan
5. 1 2  Seuraesittelyssä Vuokatti Ski Team Kainuu (Arkistoitu – Internet Archive)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa

 |

 |
**Jarkko Ruohola** (s. 26. huhtikuuta 1963 Luvia) on suomalainen asianajaja. Hän toimi Suomen Asianajajaliiton puheenjohtajana vuosina 2016–2020.

Ruohola on koulutukseltaan kauppatieteiden maisteri, ja hän opiskeli Turun yliopistossa oikeustiedettä ja laskentaekonomin opintoja. Hänellä on myös varatuomarin arvo.

Ruohola on työurallaan erikoistunut yrityskauppoihin ja -järjestelyihin. Hän on toiminut lakimiehenä Procopé & Hornborg Asianajotoimistossa vuosina 1991–1993, osakkaana Asianajotoimisto Lindberg & Ruoholassa vuosina 1993–1998 ja osakkaana Asianajotoimisto Lukander Ruohola HTO:ssa vuodesta 1998 lähtien. Hän on myös toiminut useissa luottamustehtävissä, kuten Turun Asianajajayhdistyksen puheenjohtajana vuosina 2011–2013 ja Suomen Asianajajaliiton varapuheenjohtajana vuosina 2013–2016.

Asianajajaliiton puheenjohtajana Ruohola korosti sovittelun merkitystä oikeusprosessien lyhentämisessä ja halventamisessa. Hänen mukaansa sovittelua tulisi lisätä, se tulisi siirtää tuomioistuinten ulkopuolelle, sitä tulisi opettaa yliopistoissa enemmän ja valtion maksama oikeusapu sekä oikeusturvavakuutukset tulisi ulottaa oikeudelliseen neuvontaan ja sovitteluun. Hän myös vaati turvapaikanhakijoiden oikeusturvan parantamista.

Lähteet
-------

1. ↑  Tuominen, Tia (toim.): *Suomen lakimiehet 2019*, s. 710. Helsinki: Alma Talent, 2019.
2. ↑  Jarkko Ruohola *Asianajotoimisto Lukander Ruohola HTO Oy*. Viitattu 2.2.2024.
3. 1 2 3  Jokinen, Jari: Jarkko Ruohola: "Sovittelu purkaisi tuomioistuimien ruuhkaa" *Juristiuutiset*.  24.1.2017. Viitattu 2.2.2024.
4. 1 2  Koskinen, Paula: Asianajajaliiton uusi puheenjohtaja Jarkko Ruohola: Oikeudenkäynnit lyhyemmiksi ja halvemmiksi – panos sovitteluun *Yle Uutiset*.  10.6.2016. Viitattu 2.2.2024.
5. ↑  Mäntymaa, Eero: Asianajajaliitto vaatii turvapaikanhakijoiden oikeusturvan parantamista: "Kaikkien pitää olla yhdenvertaisia lain edessä" *Yle Uutiset*.  7.8.2017. Viitattu 2.2.2024.


|  |  |  |
| --- | --- | --- |
| Edeltäjä:**Risto Sipilä** | **Suomen Asianajajaliiton puheenjohtaja**2016–2020 | Seuraaja:**Hanna Räihä-Mäntyharju** |
**POP-yhdisteillä** (engl. *persistent organic pollutants*) tarkoitetaan pysyviä orgaanisia ympäristömyrkkyjä. Ne ovat ympäristössä hyvin hitaasti hajoavia ja kaukokulkeutuvia orgaanisia yhdisteitä, jotka kerääntyvät eliöihin. POP-yhdisteitä pidetään virheellisesti usein supermyrkkyinä, todellisuudessa ne ovat toksisuudeltaan hyvin erilaisia. Kaikille niille on kuitenkin tyypillistä kestävyys ympäristössä. Suomessa niiden yleisin lähde ihmisille on Itämerestä pyydetty kala.

Kaukokulkeutumisen ja yhdisteiden pitkäikäisyyden vuoksi mikään valtio tai muu yksittäinen alue ei yksistään voi ratkaista POP-yhdisteiden aiheuttamia ympäristö- ja terveysongelmia. POP-yhdisteiden rajoittamiseksi tarvitaan kansainvälisiä toimia (esimerkiksi alueellinen ECE-POP -pöytäkirja 1998 ja maailmanlaajuinen POP-sopimus 2001 eli Tukholman sopimus).

Esimerkkejä POP-yhdisteistä ovat aldriini, dieldriini, DDT, endriini, heptakloori, klordaani, mireksi, toksafeeni, heksaklooribentseeni, PCB-yhdisteet, dioksiinit ja furaanit eli ns. "likainen tusina". Mainitut 12 POP-yhdistettä ovat mukana maailmanlaajuisessa Tukholman sopimuksessa pysyvien orgaanisten yhdisteiden rajoittamiseksi sekä YK:n alaisen Euroopan talouskomission (UNECE) ilman epäpuhtauksien kaukokulkeutumista rajoittavan sopimuksen (CLRTAP) POP-pöytäkirjassa. Näistä aineista ainoastaan DDT on perustellussa käytössä malarian torjumisessa tropiikissa. Suomessa näitä ei ole käytetty vuosikymmeniin, monia ei koskaan. Alueellinen POP-pöytäkirja kattaa 4 muutakin POP-yhdistettä (lindaani, klordekoni, heksabromibifenyyli ja PAH-yhdisteet).

Lähteet
-------

1. ↑  Vähäkangas K, Tuomisto J. Torjunta-aineet. Orgaaniset ympäristömyrkyt. Kirjassa Koulu M, Tuomisto J. Farmakologia ja toksikologia, ss. 1099-1116. Kustannus Oy Medicina, Kuopio 2007. ISBN 978-951-97316-2-9. Luettavissa myös verkossa .
2. 1 2 3 4  Tuomisto J. 100 kysymystä ympäristöstä ja terveydestä: arsenikista öljyyn, ss.65-67. ISBN 951-656-221-3. Verkossa englanniksi The dirty dozen
3. ↑  Mussalo-Rauhamaa H ym. Ympäristöterveys, ss. 45, 52, 139. Kustannus Oy Duodecim, Helsinki 2007. ISBN 978-951-656-161-8.

Aiheesta muualla
----------------

* POP - pysyvät orgaaniset yhdisteet
* THL - Ympäristömyrkyt ja terveys (Arkistoitu – Internet Archive)
* United Nations Industrial Development Organization (UNIDO): What are Persistent Organic Pollutants (POPs)? (englanniksi)
* The 9 new POPs under the Stockholm Convention (englanniksi)
**Hanna Sarén** (s. 1965 Imatra) on suomalainen, Helsingissä asuva ja työskentelevä muotisuunnittelija.

Elämä ja ura
------------

Sarén valmistui Hämeen ammattikorkeakoulusta muotoilijaksi vuonna 1995. Hän työskenteli freelance-suunnittelijana, kunnes vuonna 1999 japanilaiset sisäänostajat törmäsivät hänen kenkiinsä ja tekivät niistä tilauksen. Sarén perusti Ultimate Design Oy:n ja toimitti kengät, jotka lanseerattiin Japanissa suunnittelijan omalla nimellä. Pian tämän jälkeen Sarén alkoi suunnitella vaatteita kenkien oheen.

Puoliso Jussi Tillikka tuli Ultimate Design Oy:n toimitusjohtajaksi vuonna 2002. Yritys hakeutui konkurssiin 2009, minkä jälkeen Sarén ja Tillikka perustivat välittömästi uuden yrityksen. Suurimmaksi syyksi konkurssille Sarén on maininnut taloudellisen taantuman, joka lamaannutti Yhdysvaltain ja Aasian markkinat.

Sarén on suunnitellut mallistoja Seppälälle ja toiminut pääsuunnittelijana Ritva-Liisa Pohjalaisen Ril's-merkille. Vuonna 2005 hän suunnitteli Karhulle miehille suunnatun luksuskenkämalliston, joka pohjasi Karhun 1970-luvun Olympic Racing -hiihtokenkään.

Karhun lisäksi Sarén on tehnyt yhteistyötä muun muassa Iittalan, Sony Ericssonin, L’Oréalin ja Swarovskin kanssa, sekä puvustanut Svenska Teaternin musikaalin *Spin* vuonna 2005.

Vuonna 2000 Sarénin suunnittelemat puukengät nähtiin televisiosarjassa *Sinkkuelämää*.

Sarénin työtilat sijaitsevat Helsingin Punavuoressa.

Palkinnot
---------

Sarén valittiin vuoden 2005 pohjoismaiseksi suunnittelijaksi. Samana vuonna hän sai myös tanskalaisen IN-muotilehden Ginen-palkinnon.

Näyttelyitä ja muotiesityksiä
-----------------------------

* Tree Your Mind, Nuuksio, Espoo (2005)
* Tree Your Mind, Designmuseo, Helsinki (2005)
* Tree Your Mind, Stockmann, Helsinki (2005)
* Designmuseo, Helsinki (2006)
* Crystallized by Swarovski, Kööpenhamina (2006)
* Tree Your Mind, ASEM6, Helsinki (2006)
* Finland Collection exhibition, Tokio (2006)
* Tree Your Mind, Pro Puu -galleria, Lahti (2007)
* Bridge of Fashion, Mecklenburg-Vorpommern (2007)
* New Arrivals, Design Forum Finland, Helsinki (2007)
* Nordic Look Honour Guest with SS11 collection, Riian muotiviikot (2010)
* Helsinki Fresh, Berlin Direktorenhaus, Berliini (2012)
* Helsinki Fashion Summit, Bio Rex, Helsinki (2012)
* Pietarin muotiviikot, Pietari (2012)
* Puusta jalkoihin, Pro Puu -galleria, Lahti (2013)
* Hanna Sarén catwalk SS14, The Finnish–Vietnamese Innovation Forum, Hanoi (2013)

Lähteet
-------

1. ↑  Suominen, Emma: Hanna Sarén *Suomen Kuvalehti*.  21.8.2007.
2. ↑  Muotimerkki Hanna Sarén ajautui konkurssiin *MTV Uutiset*.  19.2.2009.
3. ↑  Nurmo, Reetta: Hanna Sarén: Tarvitsemme lisää bisnesenkeleitä. *Taloussanomat*.  8.5.2009.  Arkistoitu 24.9.2015. Viitattu 25.4.2021.
4. ↑  Monosta muotoutui menokenkä, Helsingin Sanomat 9.8.2005.
Elisabeth Järnefelt.
**Elisabeth Järnefelt** (o.s. **Clodt von Jürgensburg**; 11. tammikuuta 1839 Pietari – 3. helmikuuta 1929 Helsinki) oli suomalaisen taiteen ja kulttuurin innoittaja ja kannustaja.

Elämä
-----

Elisabeth Järnefeltin vanhemmat olivat vapaaherra, kenraalimajuri Konstantin Clodt ja Catharina Vigné. Hänet vihittiin Pietarissa 22. joulukuuta 1857 kenraali Alexander Järnefeltin kanssa, joka toimi myöhemmin kuvernöörinä ja senaattorina. Heidän lapsiaan olivat kriitikko Kasper Järnefelt (1859–1941), kirjailija Arvid Järnefelt (1861–1932), kuvataiteilija Eero Järnefelt (1863–1937), Ellida Järnefelt (1865–1885), Ellen Järnefelt (1867–1901), säveltäjä Armas Järnefelt (1869–1958), Aino Sibelius o.s. Järnefelt (1871–1969), Hilja Järnefelt (1873–1879) ja Sigrid Järnefelt (1875–1876). 

Taiteellisuus tuli Järnefeltien sukuun Elisabeth Järnefeltin vanhempien alkuaan baltiansaksalaisesta ja sittemmin venäläistyneestä Clodt von Jürgensburgin suvusta. Hänen setänsä, Pjotr Karlovitš Clodt oli 1800-luvun Venäjän merkittävimpiä kuvanveistäjiä. Hänen veljensä Mihail Konstantinovitš Clodt oli puolestaan maisemamaalari ja Pietarin taideakatemian professori.

Elisabeth Järnefelt toimi suomenkielisen kirjallisuuspiirin, Järnefeltien koulun, keskushahmona. Hän kannusti omia lapsiaan taiteen, kulttuurin ja suomalaisuuden pariin. Järnefelt auttoi myös Juhani Ahoa löytämään oman tyylinsä kirjailijana.

Lähteet
-------

1. ↑  "Eero Järnefelt ja Timo Sarpaneva Retretissä". Kauppalehti, julk. & luettu 4.1.2007.

Aiheesta muualla
----------------

Wikisitaateissa on kokoelma sitaatteja aiheesta ***Elisabeth Järnefelt***. 

* / Elisabeth Järnefelt *Kansallisbiografia-verkkojulkaisu (maksullinen)*. Helsinki:  Suomalaisen Kirjallisuuden Seura.
* Hämäläinen-Forslund, Pirjo: *Elisabetin romaani*. Järnefeltin perheen pietarilainen tausta. WSOY, 1999. ISBN 951-0-23449-4.
* Hämäläinen-Forslund, Pirjo: *Roman Elizavety. Istorija semi Klodtov-Jarnefeltov*. Elisabethin romaani. Clodt-Järnefeltien sukuhistoria. Venäjänkielinen. St. Petersburg: Neva. Roman Elizavety, 2002.
* Julkunen, Jutta: *Pikkukaupungin parempi väki, Elisabet Järnefelt ja sivistyneistönaisten sosiaaliset verkostot Kuopiossa 1884–1888*. pro gradu. Helsingin yliopisto, 2000. Teoksen verkkoversio (pdf) (viitattu 5.5.2008).  (Arkistoitu – Internet Archive)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Suomi (KANTO)
* Yhdysvallat

 |
|  |
| Henkilöt | 
* Deutsche Biographie
* Kansallisbiografia
* Biografiskt Lexikon
* Yle
* Uppslagsverket Finland
* Biografiasampo

 |

 |
**Ftalosyaniini** (C32H18N8) on heterosyklinen ja aromaattinen orgaaninen yhdiste. Yhdisteellä on muutamia erikoiskäyttöaiheita, mutta sen metallikomplekseja käytetään runsaasti väriaineina.

Ominaisuudet
------------

Huoneenlämpötilassa ftalosyaniini on sinivihreää tai siniharmaata kiteistä ainetta. Yhdiste on veteen liukenematonta, eikä se liukene myöskään moneen orgaaniseen liuottimeen kuten etanoliin tai dietyylieetteriin. Aromaattiset liuottimet kuten bentseeni, bentsofenoni tai aniliini liuottavat ftalosyaniinia kohtalaisesti. Useat metallit ja puolimetallit muodostavat komplekseja ftalosyaniinin kanssa ja nämä ovat väriltään useimmiten sinisiä tai vihreitä.

Valmistus ja käyttö
-------------------

Ensimmäisen kerran ftalosyaniinia havaittiin muodostuvan vähäisiä määriä kuumennettaessa o-syanobentsamidia. Yhdistettä valmistetaan ftalonitriilistä kuumentamalla sitä natriumalkoksidien esimerkiksi natriumamylaatin tai amiinien kanssa. Näin muodostuu ftalosyaniinin natriumkompleksi, josta natrium voidaan syrjäyttää alkoholyysillä. Toinen yleisesti käytetty tapa on ftaalianhydridin ja urean välinen reaktio ja tätä katalysoi natriummolybdaatti. Ftalosyaniinin metallikomplekseja valmistetaan samalla tavoin metalli-ionien läsnä ollessa.

Kompleksoitumattomalla ftalosyaniinilla on muutamia erityiskäyttökohteita. Sen johdannaisilla ja metallikomplekseilla on sen sijaan useita käyttökohteita. Esimerkiksi kupariftalosyaniini on hyvin yleisesti käytetty sininen väriaine. Rautaftalosyaniini on hapettumisreaktioissa yleisesti käytetty katalyytti, ja monia ftalosyaniinikomplekseja tutkitaan orgaanisina puolijohteina.

Lähteet
-------

1. ↑  Phthalocyanine – Substance summary *PubChem*. NCBI. Viitattu 31.10.2017.
2. 1 2  William M. Haynes, David R. Lide, Thomas J. Bruno: *CRC Handbook of Chemistry and Physics*, s. 3–460. 39th Edition. CRC Press, 2012. ISBN 978-1439880494. Kirja Googlen teoshaussa (viitattu 31.10.2017). (englanniksi)
3. 1 2 3 4  Gerd Loebbert: *Phthalocyanine Compounds, Kirk-Othmer Encyclopedia of Chemical Technology*, John Wiley & Sons, New York, 2000. Viitattu 31.10.2017
4. 1 2 3  Gerd Löbbert: *Phthalocyanines, Ullmann's Encyclopedia of Industrial Chemistry*, John Wiley & Sons, New York, 2000. Viitattu 31.10.2017
5. 1 2 3  Thomas Scott, Mary Eagleson: *Concise encyclopedia chemistry*, s. 833. Walter de Gruyter, 1994. ISBN 978-3110114515. (englanniksi)
6. ↑  Robert Christie: *Colour Chemistry*, s. 133. RSCPublishing, 2014. ISBN 978-1-84973-328-1. Kirja Googlen teoshaussa (viitattu 31.10.2017). (englanniksi)

Aiheesta muualla
----------------

* Kuvia tai muita tiedostoja aiheesta **Ftalosyaniini** Wikimedia Commonsissa
*B* ⊆ *A* Venn-diagrammina
Joukko *B* on joukon *A* **osajoukko**, jos jokainen joukon *B* alkio kuuluu joukkoon *A*, merkitään B \subset A. Tällöin sanotaan myös, että *B* sisältyy joukkoon *A*.  Kaikkien osajoukkojen muodostamaa joukkoa kutsutaan potenssijoukoksi ja merkitään {\displaystyle {\mathcal {P}}(A)}. 

Formaalisti määritellään, että

B \subset A, kun {\displaystyle \forall b\in B:b\in B\Rightarrow b\in A}.
Joukko *B* on joukon *A* **aito osajoukko**, jos se on joukon *A* osajoukko, mutta *B* ei ole sama kuin *A*, *B* ≠*A*. Aitoa osajoukkoa merkitään usein B \subset A, jolloin osajoukkoa merkitään {\displaystyle B\subseteq A}.

Jokainen joukko *C* on itsensä osajoukko, {\displaystyle C\subseteq C}. Tyhjä joukko Ø on jokaisen joukon osajoukko ja aito osajoukko jokaiselle joukolle paitsi itselleen.

Kun joukossa on n alkiota, siitä voidaan muodostaa {\displaystyle \scriptstyle 2^{n}} osajoukkoa.

**Esimerkkejä:**

1. Joukko {1, 2} on joukon {1, 2, 3} aito osajoukko.
Sen kaikki osajoukot ovat Ø, {1}, {2}, {3}, {1, 2}, {1, 3}, {2, 3}, {1, 2, 3}.
2. {\displaystyle \mathbb {N} \subset \mathbb {Z} \subset \mathbb {Q} \subset \mathbb {R} \subset \mathbb {C} }
3. Joukko *A*0 = {b ∈ **R** : b ≤ 0} on joukon *A*1 = {b ∈ **R** : b ≤ 1} osajoukko.
4. Joukko *S* = {Merkurius, Venus, Maa} on joukon *P* = {Aurinkokuntamme planeetat} osajoukko.

Lähteet
-------

1. ↑  Häsä, Jokke – Rämö, Johanna: *Johdatus abstraktiin algebraan*, s. 13. Helsinki: Gaudeamus, 2015. ISBN 978-952-495-361-0.
2. ↑  Lehtosaari, Yngve – Leino, Jarkko: "1.5. Osajoukko. Harjoituksia: 2", *Matematiikka 10. Lukion laajempi kurssi*, s. 23. Helsinki: Kirjayhtymä, 1971.

Kirjallisuutta
--------------

* Merikoski, Jorma – Virtanen, Ari – Koivisto, Pertti: *Diskreetti matematiikka I*. Tampere: Tampereen yliopisto, 2001. ISBN 951-44-3604-0.
* Lipschutz, Seymour: *Set Theory and Related Topics*. McGraw-Hill, 1964.

Aiheesta muualla
----------------

* Kuvia tai muita tiedostoja aiheesta **Osajoukko** Wikimedia Commonsissa

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Kansalliset Muokkaa Wikidatassa | 
* Saksa

 |

 |
**Trimetyylisilyyliatsidi** eli **atsidotrimetyylisilaani** (C3H9SiN3) on silaanijohdannaisiin kuuluva orgaaninen yhdiste. Yhdistettä voidaan käyttää reagenssina orgaanisen kemian synteeseissä.

Ominaisuudet
------------

Huoneenlämpötilassa trimetyylisilyyliatsidi on väritöntä nestettä. Yhdiste liukenee useisiin aproottisiin orgaanisiin liuottimiin. Veden kanssa se sen sijaan reagoi hydrolysoituen myrkylliseksi vetyatsidiksi. Trimetyylisilyyliatsidi saattaa olla räjähdysherkkää. Trimetyylisilyyliatsidi on myrkyllistä.

Valmistus ja käyttö
-------------------

Trimetyylisilyyliatsidia valmistetaan tyypillisesti natriumatsidin ja trimetyylisilyylikloridin välisellä reaktiolla. Liuottimena reaktiossa voidaan käyttää esimerkiksi dibutyylieetteriä tai polyetyleeniglykoleja. Tuote puhdistetaan tislaamalla. Trimetyylisilyyliatsidi reagoi muun muassa organohalogeeniyhdisteiden, epoksidien ja esterien kanssa muodostaen orgaanisia atsideja. Tämän lisäksi yhdiste reagoi sykloadditioilla muun muassa alkeenien, alkyynien, nitriilien ja isosyanaattien kanssa muodostaen heterosyklisiä yhdisteitä esimerkiksi triatsoleja.

Lähteet
-------

1. ↑  Azidotrimethylsilane – Substance summary *PubChem*. NCBI. Viitattu 24.7.2017.
2. 1 2 3 4  Kozaburo Nishiyama, Chen Wang & Hélène Lebel: *Azidotrimethylsilane, e-EROS Encyclopedia of Reagents for Organic Synthesis*, John Wiley & Sons, New York, 2016. Teoksen verkkoversio Viitattu 24.7.2017
3. 1 2  Thierry Muller & Stefan Bräse: *Azides, Kirk-Othmer Encyclopedia of Chemical Technology*, John Wiley & Sons, New York, 2012. Viitattu 24.7.2017
4. 1 2  Stefan Bräse, Marco Mende, Horst H. Jobelius & Hans-Dieter Scharff: *Hydrazoic Acid and Azides, Ullmann's Encyclopedia of Industrial Chemistry*, John Wiley & Sons, New York, 2015. Viitattu 24.7.2017
5. 1 2  Stefan Bräse, Klaus Banert: *Organic Azides*, s. 31-32. John Wiley & Sons, 2011. ISBN 978-0-470-68252-4. Kirja Googlen teoshaussa (viitattu 22.7.2017). (englanniksi)
**Ilpo Juhani Hakala** (12. tammikuuta 1956 Pori – 11. tammikuuta 2021 Tampere) oli suomalainen näyttelijä ja Tampereen Teatterin hallintojohtaja. Hän työskenteli Tampereen Teatterissa vuodesta 1981.

Ura
---

Sähköasentaja Lasse Hakalan ja Elvi Lamminpään perheeseen syntynyt Ilpo Hakala työskenteli alkuun sähkömiehenä, mutta päätyi veljensä Kari Hakalan innoittamana näyttelijäksi. Ilpo Hakala opiskeli näyttämötaiteita Tampereen yliopistossa 1977–1981. Sittemmin hän on myös opettanut näyttelijöitä samaisessa opinahjossa.

Hakala on työskennellyt muun muassa Tampereen Teatterin *Niskavuoren Aarnet* -tuotannoissa sekä ohjaajana että esiintyjänä. Vuonna 2003 sai ensi-iltansa Heikki Vihisen ja Timo Kahilaisen *Alivuokralainen*, jossa Hakalalla oli Leo Amurin rooli. Farssi sai vuosien varrella huikeat 134 000 katsojaa. Aleksis Kiven komediassa *Nummisuutarit* (2007) Hakala näytteli kaksi roolia: Sepeteus ja Eemeli. Bertolt Brechtin musiikkinäytelmässä *Kolmen pennin ooppera* hänellä oli niin ikään kaksi roolia: Isä Kimball ja poliisi Smith. Kaudella 2010–2011 esitetty tuotanto sai lähes 13 000 katsojaa. Hakalalla oli useita roolitehtäviä myös Charles Dickensin näytelmässä *Saiturin joulu*, jonka ohjasi Tommi Auvinen, ja joka keräsi 2010-luvulla lähes 38 000 katsojaa.

Teatterityönsä ohella Hakala on näytellyt muutamissa elokuvissa ja televisiotuotannoissa. Vuonna 1987 hänellä oli Iso-Martin rooli Kalle Pursiaisen Yleisradiolle ohjaamassa *Niskavuori*-filmatisoinnissa *Niskavuoren nuori emäntä*. Uransa alussa, vuonna 1981, Hakalalla oli pieni sivuosa Tapio Parkkisen lastenelokuvassa *Hullu kesä*.

Lähteet
-------

* Seppälä, Riitta; Tainio, Ilona (toim.): *Suomen teatterit ja teatterintekijät 1993 - Yhteisö- ja henkilöhakemisto*. Helsinki: Suomen Teatterijärjestöjen Keskusliitto ry, 1993. ISBN 951-31-0236-X.

### Viitteet

1. 1 2 3 4  Suomen teatterit ja teatterintekijät 1993, s. 142
2. ↑  Näyttelijä ja teatterivaikuttaja Ilpo Hakala on kuollut *Ilta-Sanomat*.  14.1.2021. Viitattu 14.1.2021.
3. 1 2  Hakala Ilpo *Ilona*. Teatterin tiedotuskeskus (TINFO) ja Teatterimuseo. Viitattu 3.6.2019.
4. ↑  Ilpo Hakalan kunnon salaisuus: kääpiösnautseri Toivo Mäkelä ja Pispalan portaat *Aamulehti*.  11.1.2016. Alma Media.  Arkistoitu 8.6.2019. Viitattu 3.6.2019.
5. ↑  Ilpo Hakala Elonetissä.

Aiheesta muualla
----------------

* Yle.fi: Työväen kesäsaaressa ei puoluekirjoja kysellä (30.7.2013)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |
**China Airlinesin lennon 611 onnettomuus** tapahtui Etelä-Kiinan meren yläpuolella, kun lentoa operoinut Boeing 747-209B:n runko hajosi ja kone putosi mereen. Kaikki koneessa olleet 225 henkilöä kuolivat.

Kone
----

Kone oli Boeing 747, reksteriltään B-18255. Kone oli 24 vuotta ja 11 kuukautta vanha ja sen oli tarkoitus olla viimeisellä lennolla ennen myyntiä Orient Thai Airlinesille. 

Koneessa oli 225 ihmistä joista kolme oli lapsia ja 19 miehistöä.

Lento
-----

Kone lähti portilta kymmenen minuuttia myöhässä kello 14:50. Kone rullasi kiitotielle 06, ja sai lähtöluvan kello 15:07.

### Onnettomuus

Kone ehti lentää 23 minuuttia, ja koneen lähestyessä 10 500 metriä, kone katosi tutkasta. 

Koneen ollessa vielä nousussa koneen perän alaosan runko kärsi rakenneviasta ja repeytyi irti. Kone alkoi hajota perästä päin ja tuhoutui useaan osaan. Koneen runko putosi mereen noin 50 km  Taiwanista, ja kaikki koneessa olleet kuolivat. 

Koneen romua löydettiin rantaan ajautuneena 45 kilometriä turmapaikalta Changhuasta.

Onnettomuuden syyt
------------------

Onnettomuuden aiheutti vuonna 1980 tapahtunut pyrstökosketus Hongkongin kansainvälisellä lentoasemalla, jolloin koneen pyrstö vaurioitui. Sen korjaus oli tehty väärin, jolloin pyrstöön jäi rakenneheikkous. Samantapainen syy oli JAL 123:n onnettomuudella.

Lähteet
-------

1. 1 2 3 4 5 6  Accident description *Aviation Safety Network*. Viitattu 23.1.2018. (englanniksi)
2. 1 2  Matkustajakone putosi Etelä-Kiinan mereen *MTV Uutiset*. Viitattu 23.1.2018.
Tyrisevän Työväenyhdistys Pyrkivän talo sijaitsi Sääksmäen Tarttilan kylässä. Hirsirakenteinen työväentalo valmistui 1913 ja se tuhoutui tulipalossa 1916.

Historia
--------

Tyrisevän Työväenyhdistys Pyrkivä perustettiin vuonna 1907. Vuonna 1908 päätettiin laittaa huvitalo laudoista Tarttilasta hankitulle tontille. Tarvikkeita hankittiin huutokaupoista. Rakennus valmistui vuonna 1909 ja sille annettiin nimeksi "Työväen huvila". Talossa järjestettiin iltamia ja kokouksia. Vuonna 1912 hankittiin taloon ravintolakalusto. Kamiina oli hankittu aikaisemmin. Jo toukokuussa 1910 nousi esille talon paikan muuttaminen, sillä maan vuokrasopimus oli sanottu irti. Heinäkuussa 1911 hyväksyttiin tonttimaan kauppakirja. Päätettiin purkaa "huvila" ja rakentaa uusi talo. 

Yhhdistyksen toiminta ei jatkunut sisällissodan jälkeen. Kuntaliitosten myötä Tyrisevän alue liitettiin Toijalaan 1975.

Rakennus
--------

Talo valmistui vuonna 1913. Sitä varten hankittiin hirret vanhasta navetasta. 4. toukokuuta 1913 yhdistys piti ensimmäisen kokouksensa "Sääksmäen pitäjän Tarttilan kylässä omalla talolla". Taloa kohennettiin jatkuvasti ja vuonna 1916 laitettiin kaksi ovea, vinttiin tuplalasit, ilmanvaihtoluukku ja sammalia välikattoon. Talo tuhoutui tulipalossa jo Tapaninpäivänä 26. joulukuuta 1916. Palo sai alkunsa kamiinan piipusta lentäneestä kipinästä ja palosta saatiin pelastettua vähän irtaimistoa kuten yhdistyksen lippu ja näyttämön esirippu.

Lähteet
-------

1. 1 2  Blomqvist, Raimo: *Työväenyhdistyksen 100-vuotishistoriikki, Sääksmäen Työväenyhdistys r.y. 1902-2002*. Valkeakoski: Sääksmäen Työväenyhdistys ry, 2002. ISBN 952-91-4441-5.
**Kari Anssi Arffman** (s. 7. joulukuuta 1968) on suomalainen näyttelijä, teatterinjohtaja ja -ohjaaja.

Arffman valmistui näyttelijäksi Tampereen yliopiston näyttelijäntyön laitokselta vuonna 1991. Hän näytteli Tampereen Teatterissa vuosina 1992-2002 ja johti Kotkan kaupunginteatteria vuosina 2003-2008, jonka jälkeen hän toimi freelancer-näyttelijänä ja -ohjaajana.

Arffman näytteli Lahden kaupunginteatterin produktioissa vuonna 1997 ja 2010 sekä Helsingin kaupunginteatterissa vuosina 2007, 2008 ja 2011. Hän on myös ohjannut Rauman Kaupunginteatteriin *My Fair Ladyn*.

Vuosina 2011-2015 Arffman johti Jyväskylän kaupunginteatteria, josta hän siirtyi keväällä 2015 freelanceriksi perhesyiden vuoksi. Helmikuussa 2016 Helsingin teatterisäätiön hallitus esitti Karl Arffmania Helsingin kaupunginteatterin johtajaksi. Hän aloitti tehtävässä loppuvuodesta 2016 edellisen johtajan Asko Sarkolan jäätyä eläkkeelle.

Lähteet
-------

1. ↑  *Kuka kukin on 2015*, s. 55. Helsinki: Otava. ISBN 978-951-1-28228-0.
2. ↑  Doagu, Shahin: Kari Arffman Jyväskylän kaupunginteatterin johtoon *Keskisuomalainen*.  24.9.2011. Viitattu 25.2.2016.
3. ↑  Arffman Kari *Ilona-esitystietokanta*. Viitattu 25.2.2016.
4. ↑  Kaski, Heli: Jyväskylän kaupunginteatterin johtaja eroaa *Yle Uutiset*.  29.1.2015. Viitattu 19.8.2015.
5. ↑  Sundqvist, Janne: Helsingin Kaupunginteatterin johtajaksi esitetään Kari Arffmania *Yle Uutiset*.  25.2.2016. Viitattu 25.2.2016.
6. ↑  Mattila, Matias: Kari Arffman Helsingin Kaupunginteatterin johtajaksi *Yle Uutiset*.  3.3.2016. Viitattu 4.3.2016.
*Tämä artikkeli käsittelee Kroatian kylää. Lovas on myös järvi Mäntyharjussa.*
Lovas
**Lovas** on kylä Vukovar-Syrmiain piirikunnassa aivan Kroatian itäosassa Itä-Slavoniassa. Kylä on Fruška Gora -vuoren rinteillä. Lovasin kuntaan kuuluu myös Opatovacin kylä. Vuonna 2001 Lovasissa oli 1 167 asukasta. Serbit tekivät kylässä etnisen puhdistuksen Kroatian sodassa 1991.

Lovasin etninen puhdistus ja joukkomurhat 1991
----------------------------------------------

Vuonna 1991 Lovasissa oli 1681 asukasta, joista kroaatteja oli 85,7 %. Serbit tuhosivat 256 taloa täysin ja vaurioittivat muita. Suurin osa vaurioista aiheutettiin pommittamalla kylää ennen hyökkäystä; joitain taloja tuhottiin jälkeenpäin. Serbit valtasivat Lovasin 10. lokakuuta 1991. Lokakuun 11. päivä serbit ajoivat 51 kroaattia Lovasin läheiselle miinakentälle, jossa kuoli 21 kroaattia ja 14 vammautui. Tarkoitus oli raivata miinakenttä käyttämällä serbien vihollisia hyväksi. 19 ihmistä surmattiin kylässä samana päivänä. Serbiarmeija valitsi erään rakennuksen vankilaksi, jonne kroaatit suljettiin. Kroaatteja, miehiä ja naisia kidutettiin siellä monin tavoin, mm. lyömällä ja viiltelemällä sekä antamalla sähköiskuja. Vapaat kroaatit joutuivat kantamaan valkoista käsivarsinauhaa. 

Lovasin katolinen kirkko poltettiin ja myöhemmin räjäytettiin. Myös Kroatian kunnantalo  poltettiin. Monia muitakin julkisia ja yksityisiä rakennuksia tuhottiin ja kylästä vietiin maatalouskoneita Serbiaan. 1 341 ihmistä karkotettiin Lovasista. Lähelle kylän hautausmaata haudattiin 68 kyläläistä joukkohautaan, ja 10 muuta löydettiin haudoista eri puolilta kylää. Näin kaikkiaan 83 kyläläistä murhattiin. Läheisessä Opatovacin kylässä, jossa oli 550 asukasta (joista 43,4 % kroaatteja), kuoli vain 2 ja 1 katosi. Optatovacissa vaurioitettiin yli 50:tä taloa, ja 15 tuhottiin.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Lovas, Croatia
**Alias** on kanadalainen hard rock -yhtye.

Historia
--------

Laulaja Freddy Curci ja kitaristi Steve DeMarchi perustivat Aliaksen 1980-luvun lopulla. He olivat aikaisemmin soittaneet Sheriff-nimisessä yhtyeessä. Sheriffin hajoamisen jälkeen Curci ja DeMarchi päättivät perustaa uuden yhtyeen ja näin syntyi Alias. Heart-yhtyeen entiset jäsenet kitaristi Roger Fisher, basisti Steve Fossen ja Mike DeRosier liittyivät Aliakseen. Capitol Records teki Aliaksen kanssa levytyssopimuksen ja debyyttialbumi *Alias* julkaistiin vuonna 1990. Albumi myi kultaa Kanadassa ja Yhdysvalloissa. Albumin ykköshitti, balladi "More than Words Can Say", nousi Billboardin Hot AC -listalla ykköseksi ja Hot 100 -listalla kakkoseksi. Albumin menestyksen myötä yhtye lähti kiertueelle, mutta sen aikana Fisher, Fossen ja DeRosier lähtivät yhtyeestä. Tämän jälkeen Alias vaipui horrokseen, muttei kuitenkaan lopullisesti hajonnut.

Vuonna 2009 Alias palasi uudella kokoonpanolla, johon kuului Curcin ja DeMarchin lisäksi basisti Marco Mendoza, rumpali Larry Aberman ja kosketinsoittajat Robert O’Hearn ja Denny DeMarchi, Steve DeMarchin veli. Yhtyeen toinen albumi *Never Say Never* julkaistiin samana vuonna. Albumi oli alun perin nauhoitettu vuonna 1992, mutta koska melodisen rockin saralla tapahtui 1990-luvulla suuri notkahdus, se jätettiin julkaisematta. Julkaisijana toimi jälleen Capitol Records.

Nykyiseen kokoonpanoon, jolla Alias tekee live-esiintymisiä, kuuluvat Curci ja DeMarchin veljekset, kitaristi Roscoe Stewart, basisti Wolf Hassel ja rumpali Chris Sutherland.

Diskografia
-----------

### Studioalbumit

* *Alias* (1990)
* *Never Say Never* (2009)

### Singlet

* *More than Words Can Say* (1990)
* *Haunted Heart* (1990)
* *Waiting for Love* (1991)

Aiheesta muualla
----------------

* Aliaksen virallinen Facebook
* Dillon, Charlotte: Alias *Allmusic.com*.  Arkistoitu 12.7.2023.  (englanniksi)
**Dong Biwu**
(5. maaliskuuta 1886–2. huhtikuuta 1975 ) oli Kiinan kansantasavallan virkaatekevä puhemies 31. lokakuuta 1968 – 17. tammikuuta 1975.

Hän osallistui vuonna 1911 Wuchangin kansannousuun, joka aloitti Kiinan Qing-dynastian kaataneen Xinhai-vallankumouksen ja johti Kiinan tasavallan perustamiseen. Hän opiskeli lakia Japanissa ja liittyi siellä vallankumouspuolueeseen. Palattuaan Kiinaan hän joutui vankilaan, vapautui 1916 ja palasi Japaniin viimeistelemään opintonsa. Hän opiskeli myös Venäjällä 1928–1932. Hän osallistuii Pitkään marssiin 1934.

Dong Biwu oli politbyron jäsen 1945–1975, ja toimi korkeimman oikeuden presidentttinä, varapresidenttinä ja vt. puhemiehenä.

Lähteet
-------

1. 1 2 3  Dong Biwu, CPC member who took part in Revolution of 1911 *China daily*. Viitattu 27.1.2024.

Aiheesta muualla
----------------

* Kuvia tai muita tiedostoja aiheesta **Dong Biwu** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Saksa
* Israel
* Yhdysvallat
* Australia
* Korea
* Alankomaat

 |
|  |
| Tieteilijät | 
* CiNii

 |
|  |
| Henkilöt | 
* Trove

 |
|  |
| Muut | 
* SNAC
* IdRef

 |

 |
**Transpositiosalaus** on salausmenetelmä, jossa alkuperäisen viestin kirjainten paikkoja vaihdetaan. Salauksen purku tapahtuu kääntäen. Matemaattisesti tarkastellen bijektiota käytetään määrittämään kirjainten positio salatussa tekstissä ja käänteisfunktiota salauksen purkuun. Transpositiosalausta ei käytetä nykyään laajalti ja se on nopea purkaa tietokonetta apuna käyttäen.

Yksinkertainen esimerkki: Vaihdetaan jokaisen kahden kirjaimen paikkaa keskenään.

|  |  |  |  |  |  |
| --- | --- | --- | --- | --- | --- |
| S | A | L | A | U | S |
| A | S | A | L | S | U |

Sovelluksia
-----------

### Sarakkeellinen transpositio

Viesti kirjoitetaan määrätyn pituisille riveille, sarakkeille annetaan jokin järjestys ja lopuksi luetaan viesti sarakkeittain järjestyksen mukaisesti. Yleensä rivin pituuden ja permutaation määrää avain. Valitaan avain siten, että siinä ei toistu sama kirjain useampaa kertaa. 

Esimerkki: Valitaan avainsanaksi KULO ja viestiksi KESÄ ON KUUMA. KULO on pituudeltaan 4, joten rivien pituudeksi tulee myös 4. Valitaan permutaatio aakkosten järjestyksen perusteella, eli 1 4 2 3.

|  |  |  |  |
| --- | --- | --- | --- |
| 1 | 4 | 2 | 3 |
| K | E | S | Ä |
| O | N | K | U |
| U | M | A |  |

Säännöllisessä sarakkeellisessa transpositiossa tyhjät kentät täytetään null-arvoilla (tapauksessamme X), säännöttömässä jätetään tyhjiksi.
Kun luetaan ylhäältä alas, järjestyksen mukaan, saadaan säännöllisessä tapauksessa salatuksi viestiksi esimerkiksi "KOU SKA ÄUX ENM", säännöttömässä "KOU SKA ÄUE NM".

### Kaksoistranspositio

Suoritetaan sarakkeellinen transpositio kaksi kertaa.

Esimerkki: Käytetään edellisestä esimerkin säännöttömästä tapauksesta saatua salattua tekstiä ja uutta avainta TAXI. 

|  |  |  |  |
| --- | --- | --- | --- |
| 3 | 1 | 4 | 2 |
| K | O | U | S |
| K | A | Ä | U |
| E | N | M |  |

Salatuksi viestiksi saadaan "OAN SUK KEU ÄM".

### Keskeytetty transpositio

Taulukon kentistä peitetään osa, ja niitä ei käytetä kun taulukko täytetään viestillä. Tämä vaikeuttaa salatun viestin päättelemistä.

Esimerkki: avain KULO ja viesti JUHANNUS, viestin kenttäosuudesta peitetty kentät m11, m22 ja m33

|  |  |  |  |
| --- | --- | --- | --- |
| 1 | 4 | 2 | 3 |
|  | J | U | H |
| A |  | N | N |
| U | S |  |  |

Salatuksi viestiksi saadaan esimerkiksi "AAU JUS UNA HNI", josta on hankala suoraan päätellä mikä alkuperäinen viesti oli.

Katso myös
----------

* Anagrammi

Klassinen salakirjoitus

|  |  |
| --- | --- |
| Menetelmät | ADFGVX • Affiini salaus (Atbash) • Caesar • Bifid • Hill • Kerta-avain • Kirja-salaus • Korvaussalaus • Moniaakkostoinen salaus • Pigpen • Playfair • Polybius • Rail fence • Rot13 • Scytale • Transpositiosalaus • Trifid • VIC • Vigenère |
| Kryptoanalyysi | Frekvenssianalyysi • Kasiski-menetelmä • Yhteensattumaindeksi |